Tervetuloa Herra käyttää lääkäriä -ohjelmaan!
Olen lääkäri Pekka Reinikainen ja olen 3 edellisessä jaksossa -
käsitellyt astmaa. Nyt puhun lisää astman hoidosta.
Koska astma on tulehdussairaus, -
kroonisessa astmassa inhaloitavaa sisään vedettävää kortisonia -
tulee käyttää päivittäin säännöllisesti.
Lievässä astmassa keuhkoputkia avaavalla lääkkeellä hoidetaan -
ja ehkäistään yskää, hengityksen vinkumista, -
hengenahdistusta ja rasituksen aiheuttamia oireita.
Avaavaa otetaan tarpeen mukaan, -
mutta sen säännöllistä käyttöä vältetään.
Jos avaavaa lääkettä joutuu koko ajan käyttämään, -
niin silloin sisään hengitettävä kortisoniannos on liian pieni.
Sitten rasitustilanteessa rasitusoireiden ehkäisemiseksi -
kannattaa ottaa ylimääräinen annos sekä avaavaa lääkettä -
että kortisonia noin 15 min. ennen rasitusta.
Järjestys on nimenomaan se, että ensin avaava -
ja sitten 15 min. kuluttua kortisoni inhaloidaan, -
niin saadaan paras teho.
Jos oireet tuntuvat vielä rasituksen jälkeen, niin voi ottaa -
vielä uudet samanlaiset annokset.
Siis ennen rasitusta näin ja rasituksen jälkeen tarvittaessa.
Tämä on vähän sama kuin jos olisi sepelvaltimovika ja tietäisi, -
ettei tuon mäen nousu onnistu ilman nitroa.
Laitetaan nitro kielen alle jo ennen nousua, niin se sujuu.
No, pitkäaikaishoidossa on järkevää tietysti etsiä -
sisään hengitettävän kortisonin ja avaavan lääkkeen minimiannokset, -
joilla oireet pysyvät poissa. Tarkoitushan on elää -
astmaatikon oireetonta elämää eli niin kuin normaalisti muutkin, -
joilla ei ole astmaa. Tavoite on hoitaa astma pois näkyvistä -
oikein annostelulla lääkityksellä.
Turha lääkepelko, erityisesti kortisonin pelkääminen voi johtaa -
hoidon laiminlyöntiin ja sairauden kroonistumiseen.
Ei sitä tarvitse pelätä, koska se poistaa tulehduksen ja turvotuksen.
Sillä tavalla me muutamme keuhkojen tilanteen normaaliksi.
Se pelko on aivan turhaa. Se on saanut jotenkin huonon maineen, -
mutta tässä tapauksessa ei tule vältellä kortisoni-inhalaation käyttöä.
Lääkkeet ovat aina pienempi paha kuin vaikea oireilu.
Tärkeimmät astmalääkkeet - niin kortisonit kuin avaavat lääkkeet -
on kehitelty lisämunuaisten itsensä tuottamista aineista.
Vaikka käytetyt annokset ovat pieniä, -
niillä on silti keuhkoputkissa hyvä teho.
Ne ovat minimaalisia annoksia, mutta täsmähoitona oikeaan paikkaan -
niillä on erinomainen teho.
Astman ohjatussa omahoidossa lääkkeillä potilas on avainasemassa.
Hän hoitaa itse astmaansa, kun ymmärtää, mistä on kysymys.
Hänet on hyvin opetettu. Jokainen on oman vointinsa asiantuntija.
Kun potilas todella ymmärtää, mistä on kysymys, -
miten oireet syntyvät ja miten lääkkeet vaikuttavat, -
hän voi peruslääkityksen annostusta säätää lääkärin ohjeiden mukaan.
Tämä on tärkeää jokaisen opetella.
Hyvä hoitotasapaino löytyy, kun seuraa avaavan lääkkeen tarvetta -
ja mittaa ajoittain uloshengityksen huippuvirtausta PEF-mittarilla.
Se kannattaa hankkia kotiin. Ei paljoa maksa.
Verenpainepotilaillakin on mittari.
PEF-mittarista voi katsoa, mikä on tilanne.
PEF-mittaripuhallukset, ulos- hengityksen huippuvirtausmittaukset -
kannattaa toteuttaa parin viikon seurantana.
PEF-arvot merkitään seurantalomakkeelle, -
joita saa astmahoitajalta tai voi tulostaa netistä.
Astmahoitajalle/lääkärille mennessä voi näyttää siitä, miten menee.
Astman ohjattu omahoito on siis hyvin tärkeä asia -
ja se on ollut käytännössä tärkeä edistysaskel.
Lääkäri/hoitaja antaa ohjeet. Jos olet epävarma, -
niin kysy asiantuntijoilta. Potilaalle ei vain määrätä lääkkeitä, -
vaan sovitaan kumppanuudesta ja neuvotaan, -
miten astman kanssa voi elää sovussa täysin normaalia elämää.
No, mitä sitten, kun astmatulehdus pahenee?
Pahenemisen tavallisin syy on -
virusten aiheuttama hengitystietulehdus.
Ns. nuhakuumeet tai väärin flunssaksi nimitetyt ovat -
tavallisia virustulehduksia, joita aktiivi aikuinen kohtaa 4 krt/v.
Ne ovat osa elämää eikä niitä voi välttää. Tietysti voi yrittää.
Etenkin flunssasesonkina kotiin tullessasi peset saippualla kädet.
Nimenomaan saippualla pesu on tehokasta.
Tartuntahan tulee niin, että pesemättömillä käsillä imet sormia, -
kaivat nenää tai silmää, niin viet viruksen itse elimistöösi.
Jos et sitä tee ja käytät saippuaa, -
luultavasti säästyt ainakin joka 2. flunssalta.
Että pärske levittäisi nuhakuumetta on paljon pienempi riski -
kuin se, että itse viet sen limakalvolle.
Pärskelevitys on hyvin merkittävä vain lentokoneessa.
Jos jollain on avotubi ja se yskii sitä ilmaan, -
se kyllä tarttuu, mutta ei pärskeitä tarvitse kovin pelätä.
Jos peset käsiä etkä työnnä sormia suuhun, silmään tai nenään, -
niin näin sitä parhaiten estät.
No, mitkä ovat astman pahenemisen merkkejä?
Pahenemisvaihe uhkaa, kun oireet lisääntyvät tai herättävät yöllä.
Yöhän on semmoista aikaa, -
että yskä lisääntyy ja aamulla astmaatikko voi huonommin -
kuin muina vuorokaudenaikoina.
Jos oireet herättävät yöllä, se voi olla signaali siitä, -
että lääkitys ei ole kohdallaan. Jos rasituksen sieto huononee -
eli sulla on astma ja olet voinut juosta raput ylös, -
mutta nyt et, vaan se tulee rasituksessa, pitää lääkettä lisätä.
Jos yleisesti ottaen avaavan lääkkeen tarve lisääntyy -
tai se ei kunnolla auta tai keuhkotoiminta huononee PEF:ssä, -
se on merkki astmatulehduksen pahenemisesta.
Jos astma on siis vaikeutumassa, -
voit 2- tai 4-kertaistaa hengitettävien lääkkeiden annoksia -
ja ottokertoja. Jos olet ottanut 2 suihketta aamuin illoin, -
voit nostaa sen 4 suihkeeseen aamuin illoin -
4 suihketta neljästi päivässä asti. Jos on siis 2 x 2, -
niin nostat sen 4 x 4:ään, niin kuin lääkäri sanoisi.
Avaavan lääkkeen suureneva tarve on yleensä merkki siitä, -
että astmatulehdusta hillitsevää lääkitystä on lisättävä.
Jos avaavaa menee koko ajan, inhaloitavaa kortisonia lisätään.
Jos lääkityksen lisäyksellä ei saada oireita hallintaan -
1-2 päivässä, potilaalla on lupa ottaa oma-aloitteisesti -
kortisonitablettikuuri: -
1 tabl./päivä yleensä 20 mg Prednisolonia 10 päivän ajan.
Tästä saa ihan omat ohjeet, joita potilas noudattaa.
Antibiootti ei tietenkään auta nuhakuumeeseen tai flunssaan, -
joiden yleisin syy on rinovirus.
Ainoa virukseen auttava antibiootti on A-/B-influenssaan annettava -
Tamiflu-kuuri. Se on erikoistapaus.
Antibiootteja ei pidä määrätä virushengitystietulehduksiin.
Antibiootteja saatetaan tosin joskus tarvita, -
jos sairautta pahentaa märkäinen keuhkoputkentulehdus, -
nenän sivuonteloiden paha tulehdus tai keskikorvan tulehdus.
Näissäkin noudatetaan harkintaa. Ei sitä aina automaattisesti tarvita.
Nämäkin paranevat ihan hyvin ilman antibioottia useimmiten.
Antibiootti voi olla turha lisuke siinä.
Nykyään meillä joka 3. antibioottikuuri lienee -
"varmuuden vuoksi" turhaan määrätty.
Asia muuttuu ihan toiseksi, jos on keuhkokuume.
Silloin antibiootti on joissakin tapauksissa hengen pelastava.
Pitää olla varma diagnoosista. Keuhkokuumeeseen palataan -
näissä ohjelmissa myöhemmin.
Jos astmakohtaus tulee, mitä tehdään?
Pysy rauhallisena. Ei kannata hermostua.
Inhaloi keuhkoihin 3-4 ylimääräistä annosta putkia avaavaa lääkettä -
ja rentoudu. Jatka omahoitoa saamiesi ohjeiden mukaisesti -
ja ota yhteys hoitopaikkaan.
Astman pahenemisvaihe siis tunnistetaan -
seuraavista oireista ja havainnoista.
Kertaan nämä asiat vielä.
Avaavan lääkkeen tarve lisääntyy nopeasti muutamassa päivässä.
Olo on flunssainen ja tukkoinen, yskä lisääntyy -
ja hengitys alkaa tuntua vaikealta.
Rasituksen sieto huononee.
Jos sinulla on kotona PEF-mittari, aamujen PEF-arvo laskee.
Oma osuus hoidossa on, -
että hoitopaikassa asiantuntijat kertovat, -
kuinka suuri PEF-arvon aleneminen on merkittävä.
Sitten kun halutaan estää pahenemista, -
tehdään kuten totesin eli 2- tai 4-kertaistetaan -
inhaloitavan kortisonin (!) annos noin 2 viikoksi.
2 x 2 -annostuksesta mennään 4 x 4 -annostukseen.
Tärkeää: jos sulla on avaava lääke, käytä sitä aina ennen, -
kuin vedät kortisonin henkeen.
Noin 15 min. ennen kortisonin henkeen vetämistä -
ota sitä avaavaa lääkettä. Se avaa putkia -
ja kortisoni tehoaa paremmin ja pääsee paremmin perille.
Se on täysin ymmärrettävä asia.
Jos inhaloitavan lääkkeen lisääminen ei auta, -
1-2 päivässä, niin pitää aloittaa kortisonitabletit -
eli Prednisolonia 20 mg/pv 10 päivän kuurina.
Näin yleisesti on tapana määrätä.
Jos käytät ylläpitohoitona astmaasi -
säännöllisesti inhaloitavan avaavan lääkkeen ja kortisonin yhdistelmää, -
piippua, missä ovat molemmat yhdessä, -
pahenemisvaiheen tullessa voit suoraan aloittaa kortisonitabletit.
Milloin sitten päivystykseen? Mene päivystykseen, -
jos yskä ja hengenahdistus pahe- nevat lääkelisäyksestä huolimatta.
Miksi sinne? Pitää sulkea pois keuhkokuumeen mahdollisuus.
Keuhkokuume on edelleenkin vaarallinen ja tappava sairaus.
Sehän oli ennen antibiootteja yleisin nuorten aikuisten kuolinsyy -
tuberkuloosin ohella. Sen kanssa ei ole leikkimistä.
Kun astman pahenemisvaihe on ohi, -
voidaan tarkistaa myöhemmin perushoito.
Mitä lääkkeitä astmaatikkojen pitäisi varoa?
On joitakin lääkkeitä, joita ei yksinkertaisesti kannata käyttää, -
jos sulla on astma. Tämä niin kuin yleisesti sanottuna.
Jotkut astmaatikot ovat yliherkkiä aspiriinille -
eli asetyylisalisyylihapolle ja sen sukulaissärkylääkkeille, -
esim. Buranalle. Silloin näitä lääkkeitä ei todella saa käyttää.
Samoin pistettävät tämänsukuiset kipulääkkeet, -
jotka voivat aiheuttaa hyvinkin vakavan astmakohtauksen.
Täytyy hyvin tarkkaan sanoa -
kaikille hoitoyksiköille, lääkäriambulansseille -
tai ulkomaiselle poliklinikalle, että on astma.
Näin ne eivät anna lääkkeitä, joihin sisältyy riski.
Kipulääkkeeksi voi astmaatikko useimmiten käyttää -
parasetamolia sisältäviä valmisteita.
Sydämen, verenpaineen ja silmänpaineen hoitoon käytettävät -
beetasalpaajat. Lähes kaikki sepelvaltimotautiset käyttävät sitä.
Se voi pahentaa astmaa. Jopa glaukoomasilmätipoissa -
voi olla beetasalpaajaa ja ne voivat pahentaa astmaa.
Kaikista lääkkeistä kannattaa sanoa lääkärille, -
varsinkin sepelvaltimotaudista, glaukoomasta, beetasalpaajista, -
jotta määräävät lääkärit tietävät huomioida tilanteen.
Silmälääkärit voivat määrätä glaukoomaan tippoja.
Niittenkin on hyvä tietää, että sulla on astma.
No, itsestäänselvyys on, että älä tupakoi.
Tupakoivalla ei ole mitään toivoa keuhko-oireiden korjaantumisesta.
Sanotaan asiat suoraan niin kuin ne ovat.
Tupakka aiheuttaa keuhkoahtaumatautia, -
kroonista keuhkoputkitulehdusta ja keuhkolaajentumaa -
ja se pahentaa astmaa.
Jotkut kuvittelevat, että vetämällä henkeen tupakansavua, -
astma helpottuisi, mutta se on juuri päinvastoin.
Monia vuosikymmeniä tupakoineella voi olla sekä astma -
että COPD eli keuhkolaajentuma- tauti, nyk. keuhkoahtaumatauti.
Keuhkoahtaumataudissa putket ovat ahtautuneet -
ja keuhkorakkulat taas ovat laajentuneet.
Tutkimukset osoittavat, -
että astmalääkkeet eivät kunnolla auta tupakoivaa.
Nikotiini on iso ongelma. Siihen tulee miltei heroiinin riippuvuus.
Ei tupakointia ole helppo murtaa. En halua olla ilkeä, -
kun itsekin aikanaan tupakoin 15 v. tiedän, miten vaikeaa lopetus oli.
Kaikki sympatiat heille, jotka yrittävät lopettaa tupakointia.
Nikotiinikorvaushoitoja: laastaria, purukumia, inhalaattoritabletteja -
voi käyttää tupakoinnin lopettamisen tukena.
On olemassa myös keskushermostoon vaikuttavia lääkkeitä, -
jotka vaikuttavat nikotiini- riippuvuuteen.
Nämä tukitoimet eivät auta, jos ei ole motivaatiota lopettaa.
Joillakin on geneettinen alttius joutua heti nikotiinikoukkuun.
Sitä kutsutaan FIRE-syndroomaksi (engl. 'tuli').
Se tarkoittaa First Inhalation Relaxation Experience.
10-20 % ihmisistä joutuu heti kouk- kuun yhdestä savukehenkosesta -
ja ne jäävät kiinni. Tupakkafirmat tietävät tämän -
ja markkinoivat edes kokeilemaan.
Ne tietävät saavansa joka 10. tai ehkä 20 % saman tien koukkuun.
Liikunnasta on mainittu tässä yhteydessä jo useasti.
Säännöllinen liikunta on astmaatikolle osa hoitoa.
Sitä ei pidä välttää. Aiemmin sanoin, -
että lapsella voi olla astma, jos se äkkiä lopettaa liikkumisen -
ja leikkimisen. Se välttää rasitusta.
Täytyy miettiä, miksi ennen iloisesti liikkuva lapsi ei liiku.
Täytyy pitää mielessä, että lapsella voi olla astma.
Jokainen valitsee oman liikunta- muotonsa. Sen pitää olla kivaa.
Sauvakävely, uinti, pyöräily, pallopelit, voimistelu, -
voimailu, bodaus sopivat hyvin. Hölkkä voi tehdä rasitusastmaa.
Jos siitä tulee rasitusastmaa, lääkitys ei ehkä ole kohdallaan.
Hiihto kovassa pakkasessa ei ole hyvä.
Se rasittaa hengityselimiä. Varsinkin, jos kasvot kylmenevät, -
se on astmaatikoille myrkkyä. Hyvin hoidettu astma ei silti -
estä edes huippu-urheilua.
No, entäs sitten astma ja ruoka- valio? Liittyykö se astmaan?
Paino on hyvä pitää kurissa.
Painonpudotus vähentää astma- oireilua ja lääkkeiden tarvetta.
Perinteinen välimerellinen ruoka- valio on hyvä.
Saman ajaa perinteinen itämerellinen ruokavalio.
En mene siihen tarkemmin. Netistä voi katsoa, mitä se tarkoittaa.
Suolan käyttöä kannattaa astmaatikonkin vähentää.
Mahdollinen ruokayliherkkyys pitää tutkia.
Aivan turhia välttämisruoka- valioita on ihan liikaa.
Ruokayliherkkyys harvoin pahentaa astmaa.
Se ei ole tässä oleellinen asia.
Laktoosi-intoleranssihan ei ole allergia, -
vaan maitosokeria pilkkovan laktaasientsyymin puutos.
Silloin käytetään vähälaktoosisia ruoka-aineita.
Painotan sitä, että elintarvikkeiden lisäaineet ovat -
astmaatikoille vaarattomia.
No, entäs sitten ilmankostuttimet ja ilmanpuhdistimet?
Ilmankostutin on harvoin tarpeen.
Sopiva sisäilman suhteellinen kosteus on talvella 25-45 %.
Kostutinta käytettäessä kosteutta on hyvä seurata kosteusmittarilla.
On hyvä muistaa, että liika kosteus luo olosuhteet mikrobien, -
bakteerien ja homeiden lisääntymiselle.
Siitä voi oikeastaan tulla haitta.
Joskus ilmankostuttimiin pesiytyy homeita ym.
Se voi veden lisäksi levittää haitallisia aineita ilmaan.
Se ei välttämättä ole hyvä juttu, jos niitä ei puhdista.
On huolehdittava siivouksesta ja toimivasta ilmanvaihdosta.
Ilmanvaihdosta puhuttiinkin, että sisäilma on -
isompi ongelma kuin ulkoilma.
Koneelliset ilmastoinnit ovat usein aika ongelmallisia, -
koska hormeja ei ole kunnolla jynssätty ja puhdistettu.
Mikä se ilmanpuhdistin sitten on?
Pienhiukkaset vähenevät, mutta ei se hoida astmaa.
On sikäli edullista yleisesti ottaen, -
että se vähentää huoneilman pienhiukkasia.
Se voi ehkäistä oireita töissä tai harrastuksessa, jossa syntyy pölyä.
Älä osta ilmanpuhdistinta kotiin siksi, ettei tarvitsisi siivota.
Ei se korvaa siivousta.
Siivouspöly ja pölyä keräävät tavaramassat kotona -
ovat todellisia ongelmia.
Mites hengityssuojaimet ja hengitysilman lämmittimet?
Pölyävässä/kemikaaleille altistavassa työssä/harrastuksessa -
astmaatikon pitää käyttää hengityssuojainta.
On olemassa uloshengitysventtiileillä varustettuja suojaimia.
Ne ovat tehokkaita ja kohtuullisen mukavia käyttää.
Jos astmaatikko rasittaa itseään kylmässä ilmassa, -
hengitystiet jäähtyvät, kuivuvat ja voi tulla oireita.
Silloin kannattaa käyttää hengitys- ilmanlämmittimiä suun edessä.
Näin liikunta voi onnistua. Tärkeintä on suojata kasvot kylmältä.
Se on astmassa yhtä tärkeää kuin hengitysteiden suojaaminen.
Jostain kumman syystä kasvojen kylmeneminen pahentaa astmaa.
Sitten on näitä muita lääkkeitä.
Esim. tämmöinen kuin -
teofylliini, jota ennen käytettiin. Sitä voi joskus käyttää lisänä.
Sitten on kromoglikaatteja -
ja vaikeassa astmassa käytettävät kortisonitabletit.
Periaatteessa ne hyvin lievästi vaikuttavat -
tulehdustaipumukseen, muttei mitenkään ratkaisevasti.
Ei yhtä hyvin kuin kortisoni, joka on se peruslääke.
Kun käytät näitä, harjaa ensin hampaat ennen kortisonin käyttöä.
Fluori hampaiden harjauksessa muodostaa suojaavan pinnan, -
ettei tule kiillevaurioita.
Kortisonin jälkeen voit syödä yhden xylitolipurkan.
Jos ääni käheytyy kortisonista, huuhtele suu vedellä.
Voit vielä toisenkin kerran harjata hampaat.
Hampaiden harjaus pitäisi tehdä ennen syöntiä -
tai astmalääkkeen ottoa. Silloin fluorikerros suojaa hampaita.
Saa ne toisenkin kerran pestä kortisonilääkkeen jälkeen.
Syljen eritystä lisäävät pastillit myös helpottavat, -
jos hengitettävä lääkitys kuivaa suuta.
Jos ei ole kamomillalle allerginen, voi kokeilla kamomillateetä.
Se jättää aika kivan rasvaisen tunteen suuhun.
Näillä kyllä pärjää. Seuraa asiantuntijoiden ohjeita -
ja opettele itse ymmärtämään ja annostelemaan lääkkeitä.
Näin voit astman kanssa elää ihan normaalin elämän.
Siitä vaan opiskelemaan lisää astmasta, -
niin sitä on mukavampi hoitaa, kun tietää, -
mitä siellä tapahtuu ja miksi käytetään tätä lääkettä ja hoitoa.
Kiitos, kun olit mukana Herra käyttää lääkäriä -ohjemassa.
Kiitos, että seurasit Herra käyttää lääkäriä -ohjelmaa!
Näitä ohjelmia tehdään Luojan kunniaksi ja myös siksi, -
että saisit uutta tietoa terveysasioista.
Jos haluat tukea näitä ohjelmia, -
voit soittaa numeroon 0600-10177. Puhelun hinta on noin 12 euroa.
Voit myös laittaa tukimaksusi tilille ruudun viitteellä.
Tekstitys: Tuula-Riitta Virrankare